Държавен вестник, бр. 80, 2009 г., стр. 116

СТР.  116	
Д Ъ Р Ж А В Е Н  В Е С Т Н И К 	
БРОЙ  80
МИНИСТЕРСТВО 
НА ПРАВОСЪДИЕТО
НАРЕДБА № 12 
от 30 септември 2009 г.
за условията и реда за издаване и отнемане 
на разрешение за посредничество при меж­
дународно осиновяване и за осъществяване и 
прекратяване дейността на акредитираните 
организации
Г л а в а  п ъ р в а 
ОБЩИ ПОЛОЖЕНИЯ
Чл. 1. С тази наредба се определят усло-
вията и редът за:
1. издаване и отнемане на разрешение за по-
средничество при международно осиновяване;
2. осъществяване и прекратяване на дей-
ността на акредитираните организации по 
международно осиновяване.
Чл. 2. Посредничество при международно 
осиновяване може да извършва юридическо 
лице с нестопанска цел, което отговаря на 
изискванията на чл. 116, ал. 1 и 2 от Семейния 
кодекс (СК), наричано по-нататък „акредити-
рана организация“.
Чл. 3. Министърът на правосъдието не по-
късно от 1 декември на предходната година 
може да определи кръга от държави, за които 
ще се провежда процедура по издаване на 
разрешение за посредничество при междуна-
родно осиновяване. Списъкът се публикува 
на официалната електронна страница на 
Министерството на правосъдието.
Г л а в а  в т о р а
УСЛОВИЯ И РЕД ЗА ИЗДАВАНЕ, ОТ-
К АЗВАНЕ И ОТНЕМАНЕ НА РАЗРЕ-
ШЕНИЕ ЗА ПОСРЕДНИЧЕСТВО ПРИ
МЕЖДУНАРОДНО ОСИНОВЯВАНЕ
Раздел І
Издаване на разрешение за посредничество 
при международно осиновяване и отказ за 
издаването му
Чл. 4. (1) Разрешението се издава след 
проучване на възможностите, знанията и 
ресурсите, необходими за осъществяване на 
посредничество, и при условие, че:
1. всеки от членовете на управителния орган 
на заявителя притежава висше образование, 
не е осъждан и общият му трудов и осигу-
рителен стаж е не по-малък от пет години;
2. всеки от членовете на управителния 
орган на заявителя и лицата, които работят 
за него, притежават морални качества, подго-
товка и опит в областта на услугите за деца 
и международното осиновяване;
3. за заявителя работят задължително 
юрист, психолог, лекар и педагог, а при необ-
ходимост – и други подходящи специалисти.
(2) Никое от лицата по ал. 1, т. 2 няма 
право да работи в специализирана институция 
за отглеждане и възпитание на деца, лишени 
от родителска грижа.
(3) Заявителят е задължен да разполага с 
постоянен офис за осъществяване на дейността, 
в който има осигурени:
1. условия за комуникация; 
2. условия за конфиденциалност на ин-
формацията;
3. условия за информираност;
4. присъствие на служител 8 часа дневно. 
Чл. 5. (1) За издаване на разрешение за 
посредничество при международно осиновя-
ване се подава заявление до министъра на 
правосъдието през втория месец на всяка 
календарна година.
(2) Заявлението по ал. 1 съдържа:
1. име, седалище и адрес на управление, еди-
нен идентификационен код (код по БУЛСТАТ);
2. адрес, на който ще се извършва дейност-
та, информация за офиса, както и приемното 
време;
3. данни за представляващия и за членове-
те на управителния орган на организацията;
4. списък на специалистите по чл. 4, ал. 1, 
т. 3; 
5. списък на държавите, по отношение на 
които ще се осъществява посредничество, като 
заявителят може да посочи до 10 държави.
(3) Към заявлението се прилагат:
1. заверен препис от съдебното решение за 
регистрацията на юридическото лице;
2. копие от учредителния акт или от уста-
ва на организацията, заверено от заявителя;
3. свидетелства за съдимост на лицата, 
участващи в управителния орган на органи-
зацията;
4. нотариално заверено копие от диплома 
за завършено висше образование и от трудова, 
служебна и/или от осигурителна книжка на 
лицата, участващи в управителния орган, и 
на специалистите по чл. 4, ал. 1, т. 3;
5. образец на договор за посредничество 
за всяка държава, посочена в заявлението по 
чл. 5, ал. 1, съобразен със законодателството 
є и съдържащ подробна информация за услу-
гите, които ще предоставят на осиновяващите, 
както и за разноските и разходите, необходими 
за тази дейност, в това число максималния 
им размер;
6. копия от договорите на специалистите 
по чл. 4, ал. 1, т. 3;
7. декларация от лицата по чл. 4, ал. 1, 
т. 2, че няма да разгласяват информацията, 
станала им известна при или по повод осъ-
ществяване на дейността на организацията;
8. удостоверение, че юридическото лице е 
регистрирано като администратор на лични 
данни съгласно Закона за защита на личните 
данни;